DA Den Europæiske Unions Tidende L 206/4

KOMMISSIONENS FORORDNING (EF) Nr. 1299/2005

af 8. august 2005

om ændring af bilag I og III til Rådets forordning (EØF) nr. 2377/90 om en fælles fremgangsmåde for fastsættelse af maskimalgrænseværdier for restkoncentrationer af veterinærlægemidler i animalske levnedsmidler for så vidt angår phenoxymethylpenicillin, phoxim, norgestomet og thiamphenicol

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og artikel 4, stk. 3,

under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og

ud fra følgende betragtninger:

(1) Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til fødevareproduktion, skal vurderes i overensstemmelse med forordning (EØF) nr. 2377/90.

(2) Phenoxymethylpenicillin er opført i bilag I til forordning (EØF) nr. 2377/90 for svin hvad angår muskler, lever og nyrer. Bestemmelserne for anvendelsen bør udvides til også at omfatte fjerkræ hvad angår disse målvæv og herudover hud og fedt med undtagelse af dyr, hvis æg anvendes til konsum.

(3) Phoxim er opført i bilag I til forordning (EØF) nr. 2377/90 for får hvad angår muskler, nyrer og fedt med undtagelse af dyr, hvis mælk anvendes til konsum, og for svin hvad angår muskler, lever, nyrer, hud og fedt. Stoffet er også opført i forordningens bilag III for kyllinger i afventning af afslutningen af videnskabelige undersøgelser. Disse undersøgelser er nu afsluttet, og phoxim bør derfor indsættes i bilag I til forordningen.

(4) Norgestomet er opført i bilag III til forordning (EØF) nr. 2377/90 for kvæg i afventning af afslutningen af videnskabelige undersøgelser. Disse undersøgelser er nu afsluttet, og norgestomet bør derfor indsættes i bilag I til forordningen.

(5) Stoffet thiamphenicol er opført i bilag I til forordning (EØF) nr. 2377/90 for kvæg og kyllinger med undtagelse af dyr, hvis æg anvendes til konsum. For at gøre det muligt at afslutte de videnskabelige undersøgelser vedrørende en udvidelse af bestemmelserne for anvendelsen til også at omfatte svin bør thiamphenicol opføres i bilag III til forordningen.

(6) Forordning (EØF) nr. 2377/90 bør ændres i overensstemmelse hermed.

(7) Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.

(8) De i denne forordning fastsatte foranstaltninger er i overensstemmelse med udtalelse fra Det Stående Udvalg for Veterinærlægemidler —

UDSTEDT FØLGENDE FORORDNING:

Artikel 1

Bilag I og III til forordning (EØF) nr. 2377/90 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 8. oktober 2005.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. august 2005. På Kommissionens vegne Günter VERHEUGEN Næstformand

(1) EFT L 224 af 18.8.1990, s. 1. Senest ændret ved Kommissionens forordning (EF) nr. 1148/2005 (EUT L 185 af 16.7.2005, s. 20).

(2) EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).